25. 5. 84 De Europæiske Fællesskabers Tidende Nr. L 139/43 KOMMISSIONENS BESLUTNING af 10. maj 1984 om godkendelse af en ændring af programmet for vinsektoren i delstaten Baden-Wiirttemberg i henhold til Rådets forordning (EØF) nr. 355/77 (Kun den tyske udgave er autentisk) (84/287/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, | under henvisning til Rådets forordning (EØF) nr. 355/77 af 15. februar 1977 om en fælles foranstaltning til forbedring af vilkårene for forarbejdning og afsæt- ning af landbrugsvarer ()), senest ændret ved forordning (EØF) nr. 3164/82 (?, særlig artikel 5, og ud fra følgende betragtninger : Forbundsrepublikken Tysklands regering gav den 30. november 1982 meddelelse om en ændring af programmet for vinsektoren i delstaten Baden-Wiirt- temberg, som blev godkendt ved Kommissionens beslutning af 13. juli 1979, og indsendte yderligere oplysninger den 30. april og den 4. august 1983; formålet med ændringen er at videreføre det nævnte program i en ny periode på fem år og samtidig at udvide den i det første program forudsete kapacitet til modtagelse og behandling af druer, efterbehandling af vin og lagring, aftapning og afsætning af vin ; godkendelsen kan kun omfatte den del af ændringen, der tager sigte på at afvikle de i det første program forudsete foranstaltninger ; ændringen godkendes kun med hensyn til de i artikel 24, stk. 4, i forordning (EØF) nr. 355/77 nævnte ansøg- ninger ; ()) EFT nr. L 51 af 23. 2. 1977, s. 1. ( EFT nr. L 332 af 27. 11. 1982, s. 1. de i denne beslutning fastsatte foranstaltninger er i overensstemmelse med udtalelse fra Den stående Landbrugsstrukturkomité — VEDTAGET FØLGENDE BESLUTNING : Artikel 1 1. Ændringen af programmet for vinsektoren i delstaten Baden-Wiirttemberg, som Forbundsrepu- blikken Tysklands regering gav meddelelse om den 30. november 1982 i henhold til forordning (EØF) nr. 355/77 og indsendte yderligere oplysninger om den 30. april og den 4. august 1983, godkendes i det omfang, den tager sigte på at afvikle de i det nævnte program forudsete foranstaltninger. 2. Godkendelsen af ændringen omfatter kun projekter indsendt inden den 1. maj 1984. Artikel 2 Denne beslutning er rettet til Forbundsrepublikken Tyskland. Udfærdiget i Bruxelles, den 10. maj 1984. På Kommissionens vegne Poul DALSAGER Medlem af Kommissionen